**Szitakötő 2017/1**

**Évf.**: 7-8. osztály

**Tantárgy:** magyar irodalom

**Téma:** testvériség szerepe, testvérek az irodalomban

**1. Sorolj fel olyan irodalmi műveket, amelyben a testvériség, a testvéri kapcsolatok központi szerepet kapnak! Segítségül olvasd el a Szitakötő 2017/1. számából az *Egy vérből valók* című szöveget!**

- Biblia: Káin és Ábel története, József és testvérei

- Jókai Mór: A kőszívű ember fiai

- Mikszáth Kálmán: Bede Anna tartozása

- Arany János: Toldi, Rege a csodaszarvasról

- Arany János: A walesi bárdok (a bárdok a testvériség jegyében vállalják a halált)

- népmesékben ( 3 királyfi, 3 szegénylegény, 3 királylány)

- műmesék pl. : A rút kiskacsa, Hamupipőke, A három kismalac

- Petőfi Sándor: István öcsémhez

**2. Milyen testvéri kapcsolatokat mutatnak be az említett művek? Milyen jellembeli hibákra/erényekre hívják fel az olvasó figyelmét?**

* gonoszság, irigység, féltékenység, engedetlenség stb.
* önfeláldozás, szeretet, összetartás, kitartás, megbocsátás, hála stb.

**3. Olvasd el *a Vértagadó testvér* című szöveget, majd válaszolj a kérdésekre!**

**a, Miért ölte meg Káin Ábelt?** – féltékenységből

**b,Milyen két irodalmi mű szemszögéből vizsgálja a testvériség fogalmát a szöveg?**

Toldi, Vörösmarty: Az emberek

**c, Hogyan értelmezte Vörösmarty a testvér szót művében?**

felebarát, embertárs

**d, Hogyan kapcsolható a bibliai Káin és Ábel története a Toldihoz?**

Mindkét műben hangsúlyos szerepet kap a testvérgyűlölet, féltékenység, irigység. Különbség, hogy csak a bibliai történetben történik testvérgyilkosság.

**e, Hogyan nevezzük az eposzokban megjelenő „fordulatot”?**

deus ex machina

**4. A folyóirat 2017/1. számának 10-11. oldalán hét tulajdonságot találsz.**

**Ha van testvéred, gondold át, mely tulajdonságok jellemzik most is a testvéredet, valamint a testvéreddel való kapcsolatodat? Írj egy-egy példát, szituációt, amivel alátámasztható a véleményed.**